[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000004", "text": "Tartumaal Kastre vallas paiknevale Vo\u0303nnule on toonud kuulsust kirik, kirjaniku ja luuletaja Gustav Suitsu su\u0308nnikoht, u\u0308le-eestilised kaera-jaani tantsimised ja palju muudki. Muusikatraditsioonide hoidjaks ja edendajaks on segakoor Vo\u0303nnu Kihelkonnakoor. Ka\u0308esoleva na\u0308dala teisipa\u0308eval toimunud lauluharjutuse ajal leidis aset kohtumine kooriliikmetega."}, {"text_idx": "#000005", "text": "\u201eKihelkonna koor on meie koori nimeks po\u0303hjusel, et laulmas ka\u0308iakse kunagise Vo\u0303nnu kihelkonna erinevatest paikadest. Liivimaa kubermangus, Tartu kreisis asunud Vo\u0303nnu kihelkond oli u\u0308ks suuremaid kihelkondi Eestimaal,\u201d selgitas esimesena proovile jo\u0303udnud koorivanem Villu Lepikov."}, {"text_idx": "#000006", "text": "\u201eKooriproovile tulles on mu esimene mo\u0303tte, kuipalju lauljaid kohale tuleb. Mo\u0303istagi mo\u0303tlen ka la\u0308bi, milliseid laule me harjutame. Po\u0303hjus, miks ma iga na\u0308dalal Vo\u0303nnus ka\u0308in, on see, et soovin na\u0308ha koori arengut ja mulle tundub, et olen seda na\u0308inud,\u201d u\u0308tles dirigent Henri Ka\u0308a\u0308rik. Vo\u0303nnu Kihelkonnakoori juhatab Ka\u0308a\u0308rik teist hooaega. Veel on ta dirigendiks kolmele segakoorile ja kolmele koolikoorile ning to\u0308o\u0308tab igapa\u0308evaselt La\u0308hte U\u0308hisgu\u0308mnaasiumis muusikao\u0303petajana."}, {"text_idx": "#000008", "text": "\u201eKoor aitab luua kogukonnatunnet erinevate omavalitsuste liitumisel tekkinud Kastre vallas. Inimesed saavad la\u0308bi laulmise paremini tuttavaks,\u201d arvas laulja Anne Laur, kes Kastre vallavolikogu kultuuri- ja spordikomisjoni liige. 2018. aastal valiti ta Kastre valla aasta naiseks. Sellel teisipa\u0308eval oli Anne kooriproovile kaasa vo\u0303tnud ka lapselapse."}, {"text_idx": "#000009", "text": "Hiljuti liitus kooriga Kastre valla Vo\u0303nnu noorsooto\u0308o\u0308taja Liisa Tammoja: \u201e22. augustil toimus Elvas Tartumaa Elamusfestival, kus viibisin noorsooto\u0308o\u0308tajana koos noortega. Seal kutsusid koorivanem Villu Lepikov ja dirigent Henri Ka\u0308a\u0308rik mind koori laulma . Algul tehti seda naljaga pooleks, kuid mina vo\u0303tsin kutset to\u0303siselt. Varem olen laulnud noortekooris.\u201d Liisa so\u0303nul on koori kuulumise u\u0308heks vo\u0303luks lisaks laulmisele tegus seltsielu, mille osaks ka huvitavad va\u0308ljaso\u0303idud erinevatesse paikadesse."}, {"text_idx": "#000010", "text": "Vo\u0303nnu Kihelkonnakoori u\u0308ks viimaseid suure publiku ees esinemisi oli Haapsalus toimunud Vaba Rahva Laul. \u201eSee oli vo\u0303imas, ma arvan, et lauljatele ka meeldis,\u201d jagas hiljutisi muljeid koorijuht Ka\u0308a\u0308rik."}, {"text_idx": "#000012", "text": "\u201eVaatamata sellele, et ta\u0308navusel Vaba Rahva Laulul oli ilm ku\u0308lm ja sadas vihma, kulges su\u0308ndmus supera\u0308gedalt. Ko\u0303ik tajusid ku\u0308lg ku\u0308lje ko\u0303rval lauldes u\u0308htekuuluvustunnet. See oli nii a\u0308ge. La\u0308heksin iga kell Vaba Rahva Laulule tagasi,\u201d avaldas Ru\u0308u\u0308tel taasmineku soovi."}, {"text_idx": "#000013", "text": "Vo\u0303nnus loodi esimesed koorid u\u0308le saja aasta tagasi. 1934 pu\u0308hitseti Vo\u0303nnu Meestelaulu Seltsi lipp. Paikkonnas on tegutsenud ka kihelkonnakoor. Mo\u0303te segakoor luua tekkis Vo\u0303nnu kultuurimajas. U\u0308ks initsiaatoreid oli mitmeku\u0308lgne toonane direktor Peep Puis. 30. oktoobril ta\u0308histatakse piduliku kontserdiga viiendat su\u0308nnipa\u0308eva, mis kevadel eriolukorra to\u0303ttu pidamata ja\u0308i."}]